2012 के बाद तो वह अपने करियर से काफी निराश हो गए थे. और एक मुलाकात में उन्होंने हमसे कहा था-‘‘ख्वाहिश रखने से क्या फायदा? यहां ख्वाहिश पूरी होती नहीं. बौलीवुड में सिनेमा फार्मूला के आधार पर बनता है. आजकल के हीरो खुद ही चरित्र प्रधान किरदार निभाने लगे हैं. जीतेंद्र जब तक हीरो रहे, तब तक फिल्मों में अभिनय करते रहे. उसके बाद उन्होंने चरित्र नहीं निभाए. पर दूसरे हीरो के साथ ऐसा नही हैं. अबऋषि कपूर को देखिए, वह भी चरित्र अभिनेता बन गए हैं. हमें इन हीरो के चरित्र कलाकार बन जाने पर एतराज नही हैं. एतराज इस बात पर हैं कि सिनेमा अच्छा नहीं बन रहा हैं. मैं पटकथा, किरदार और धन इन तीनों बातों पर गौर करने के बाद ही फिल्म स्वीकार करता हूं. मुझे यह स्वीकार करने में कोई संकोच नहीं कि मैंने कुछ फिल्में महज धन के लिए की. अब तो मैं बेहतरीन काम ही करना चाहता हूं. दूसरी बात अब मेरी उम्र साठ वर्ष हो गयी है. इस कारण भी सुस्त हो गया हूं. कम फिल्में कर रहा हूं. मैं तो अमिताभ बच्चन की एनर्जी का प्रशंसक हूं. वह मुझसे उम्र में काफी बड़े हैं और मुझसे कहीं अधिक काम कर रहे हैं.’’